Niak terakherek tiket mae karena karena ri Dufan untuk 4 (appa) tau, siagang tim radio Mustang 88 FM. Apa pi poeng di’ jai mi ku kaluppai iyaa hahaha. Punna tena na salah niak poeng kulle tiket tiket iiseng anjo konser atoka apa antu mae, mingka akhere na jai ji ku balukkan kah biasa nakke tena mo ku sempat mae battu punna allo na mi. Yang jelasak na riolo paling jai kuis nakke ku gappa ri Twitter. Riolo awalak awalak na twitter booming jai akun akun resmi merk merk parek kuis kuis kamma anjo. Nah riolo nakke siagang ngaseng kumpulang na agang agang ku rajin ki minawang. Kulle kapang ni kana maki kuis hunter hahaha.


Bura'ne ku kampong na ri Madura. Awala ku mange ri Madura sikammai kampong ri biasa na ri cini. Tapi niak se're ri Madura na sike'de ji balla niaki, anjo Wc. Ta'bang ka awala ku erok tattai nampa na eranga bura'ne ku ri boko na balla na nenek na. Anjo wc tampa tattai na teai wc biasa na ri pake, tapi anne tampa' tattai na tanah ji ri lobangi nampa accengke maki ri anjo tampa' ka. Tena ku kulle akkana poe wattuku cini ki anjo. Erok ka ku kasia' ngarru, ka tena ku pernah tattai ti butta kamma anjo nampa tena je'ne sama sikali.


Akherek na anjo sipak rua akbunting mi nampa di rinne mi pakarammula awalak na anjo permasalahan nga niak. Siisseng lalang wattu sikedde nampa mile langsung bunting tea ii pappile bajik siagang cocok rinne. Anne Endang B antu mi burakne kodi siagang egois, na ngai nginung ballok, na ngai botorok, sanging selingkuh, siagang na ngai KDRT. Lalang na ak buntingan na tena na mallak mallak selingkuh siagang ak lale lale siagang baine maraeng nga ri boko na ammak ku, tena todong na mallak bakjik ammak ku ri boko na tau jaia. Biasai poeng na balukkang apa niak ri ballaka kah erok na pake botorok.


Mingka lekba anjo tojeng tojeng siagang ammak ku. Ammak siagang bapak ku sannak na sayang na anjo anak anaka. Iyaa bahkan berjuangi na parekkang anjo anak anak ka akte kelahiran dengan label anak kandung. Akhere na anjo anak anak ka resmi mi anjari andik ku ka appa. Resmi mi tattulisik ri akte. Battu na inji caddi, anjo andik ku ni poang kana pelan pelan mi mae ri ammak ku, punna nia teai anak na ammak ku siagang bapak ku. Iyaa punna bunda siagang ayah beda, mingka anjo teai arti na ammak ku siagang bapak na antu kamma kamma ya anne tena na sayang mae ri iya. Iyaa lekba mo ni anggap anjari anak bungsu ri keluarga ku.


Yaa nakke lekba, nominal na antu 5 juta rupiah. Lalang na kehidupan na anak kost ka antu doek ka anu paling sannak mi sensitif na punna tanggalak tanggalak tertentu ii jari harusuk ki hati hati lalang ni pakei anjo. Anjo wattua nakke lekba mo ku balukkang sepeda motorok ku nakke kah niak sekre hal, nahh lekba na ku gappa anjo hasselek balukang na motorok ku nakke bingung ma erok pantai lalang tabungan atokah ku balliang barang poek moterek. Nakke mikkirik ka punna ni pantai ri lalang tabungan sessai, harusuk ka sede mae ri bank rong, tena pa antri siagang maraengaa. Isseng kana kabrak battu kamae atokah ni sare bisik ri anging nga.


Jari kamma anne, nakke sementara antri ka nampa pas na giliran ku mi, nakke ku dorong mi anjo motork ku erok ka standar rua ii rencana mingka sandalak ku tallipak ki (jari anjo bangkeng ku singkamma kana erok ki keseleo) maklum maki anjo wattua ammake ka sandalak bahan karet (swallow) , hasselek na standar rua na gagalak ki nampa motorok ku sikedde ki mattung nahh kondisi ku nakke ku tahangi barak tena na mattung anjo motorok ka, mbak mbak spbu na langsunga na tolong gattangi jaket ku barak tena ku mattung siagang motorok ku, asli na mi paka sirik sirik na dehh.


5 bulanga program hamil siagang bura’ne ku ka erok dudu maki ana’ battu ri bulang Agustus 2020 sanggeng na Januari 2021. Jai mi macam-macam promil ku gaukang siagang bura'neku. Samping na Stasiun kota toa ya niak masigi erok ka Sholat. Jappa ka hati-hati mange ri tampa' wudhu na, lalang nyawaku semoga Hamil ma Ya Allah na kamma anne kasia' na battangku ka rua allo ma tena haid pa. Ammotere ku ri balla mange ka ri apotikka ammali tespack. Ri balla ku cobami tespack ri wc ku. Ta'bangka ka cini ki hasilna, assulu mi garisi' rua na. Alhamdulillah na sareangma Allah SWT ana' ri battangku.


Tena nasangkai Fatma kua iya la njari passabakkang ngarruki ammakna. Battu ri bari’basak kijai lekbakmi jeknek siagang ammakeang anne Fatma, eroki mange akjappa-jappa ri molka. Wattunna lekbakmi anne ammakeang, ammakna pala’ tulungi nasuro tayangi sikalinna sollanna kullei amminawang ri otoa. Mingka anne sikalinna nampai la jeknek. Langsungi kodi nyawana Fatma, ia gammarakmi lekbak ammode, parallu natayang tau nampai la jeknek. Moro-moroi Fatma mange ri ammakna nakuai ngurana nakke nisuro attayang, mustina anjo tau la minawanga attayang, sumpadek kija ji mustina parurumi. Langsungi ngarruk ammakna nakuai kau tommi intu ngaseng musti sicinik-cinik nak. Akmerekmi Fatma, tena nasangkai la napakrisi nyawana ammakna. Lekbakna anjo mange na jamaM limanna ammakna nampa pala’ panmopporang ka mallaki dosa.


Pembawa acara pakakkala, Anwar BAB beru saja appau perjalanan karirna yang ternyata sannak karri. Sebelum anjari pangerang berita singkamma annenne, Anwar sempat simata nibayara kurang la’bi Rp300 sakbu sebagai MC sales.
Pengalaman anne Anwar pau ri wattunna anjari bintang tamu ri AP Entertainment. Anwar akkana pangalaman anjo kulle napareki narasa pa’risi nyawa sabak sempat ni pe’rui tau.
Tena tanpa alasan, Anwar BAB menjelaskan kalengna angguppa perlakuan kurang menyenangkan anjo saba’ dinilai sanna’ rego. Padahal memang anne jamangna memang ampanjari untuk heboh lalang urusan promosi. Kajadianna anjo napareki lebih hati-hati lalang beraktivitas sabak ia malla kajadian nipe’rui ammotere’ ampareki ringi’-ringi’, apalagi ia sanging anjaga katangkasan.


Apaji natakbangkamo lapong Macang na nakana, he inaiko? Nampangku allanngerek tau annganre macang. Niakja biasa kulanngerek narampe nenekku riolo, mingka rassaji." Nakanamo lapong Pulandok, "Inakminne rassasa pakammikna romanga.Nakana macanga lalang atina, ia tojemminne kapang nakanaya nenekku riolo. Jari, lari panrammi lapong Macang. Apaji nasikammajaIarina, tikring sigappamami Nenek Pattironai.k, na nakanamo, "Anngapamako antu Macang nulari kamma natakkokri.k-kokrisikmo kale-kalennu,rupannu napakamma katinting siagang anu mannokdok-nokdok. Nakanamo lapong Macang, "Punna erokko tallasak Nenek Pattironaik, lariko nasabak sigappa rassasa pakammikna anne romanga, nakanre ngasemmi macang tuaya kammaya tompa macang loloa, naiaji tallasak laria. Nakanamo Nenek Patti· ronaik, Ha, erok tongko kau nipakamallak, erangak nainakke anngewa.


Anjo wattua ca'di inja, lucu na polos tanjaku. Lassuku memang tanjaku tena na si ga'ga agangku lainna, nakke lassu ri kulit le'leng, u' gariting na kamurung po'nya'. Antama ka ri sikola ku jai agangku pakkaika kodi tanjaku ka le'lenga, larro ka ri ngaseng na agangku angngapai na pakkanai tarrusu' ka na tena salahku ri ngaseng na tau. Se’re wattu la’busu mi sa’bara ku ri hina tarrusu anjari ku siagangi tau pakkanaika si’ba’ji. Antama ka ri ruang gurua ri sidang. Sanggengku sibulang tea antama ri sikola ku sibulang, anjari na totoa ka na palette ka ri sikola berua. Nampa pi ri sikola beru ku na jai agangku tarima baji' ka na tena na pakkaina ka kodi.


Para penyintas siagang pammantangang Kanjuruhan nia'ki mae ri Gaddong DPRD Kota Malang. Anne taua ero'ki appabattu keluh kesah ri penanganan kasus Kanjuruhan. Salah se're pammatangang korban anne Hari, nakana anakna Radina anjari korban ammate ri lalang tragedi Kanjuruhan. Hari anne kalibanngang najelaskangi ri rua cucuna soal kania'kangna amma'na. Hri naputuskangi tena napaissengangi ri rua cucuna anne amma'na ammatemi. Anne rilakukan demi nijagai pakkasia'na rua cucuna. Ri kammanne, Hari angakui ri cucuna anne amma'na anjamai. Cucuna anne allo alloi angarru' siagang naboya kania'kangna amma'na. Bahkan, nasaba' tena amma'na, rassiki anne rua cucuna teai ero' anganre. Cucuna anne pirangna kali akkurung ri kamara'ka nasaba' emosina tena stabil wattuna niuluru' akkomunikasi.


Anggappa ka hadiah se’renna battu ri instagram Ancol. Hadiah se’re na ku gappa ammantang ri hotele’ na ancol si allo, sannang na nyawa ku ka kulle ku erang ana’ na bura’ne ku ammantang ri hotele’ ka gratis poe. Le’ba anjo beru-berua inne anggappa ka poe hadiah battu ri instagram na ancol edisi allo na allo ammak ka 22 Desember 2022 subangngi, hadiah na sallomi ku keroki, anjo tiket dufan. Teai ji tiket dufan ji ku gappa, anggappa ka poe tiket antama ri wisata beru na ancol anjo ri Jakarta Birdland na ku gappa poe angnganre ri Balla kanre na ancol, Nyiur resto. Sabtu lusa na insyaAllah ku mange siagang ana’ na bura’ne ku mange ri ancol .


Pendek accarita, nakke riditolak ri pirangna jalur pakkiok nampa naharuskangi nakke berjuang ri jalur tes. Annassami tena na asing siagang jalur tes, anjo jalur gallang mae ri kampus impianga nasaba' ri jalur mandri tau toayya tena kulle ammayara'. Nasaba' assala ri kota ca'dia, nakke harusu' mae ri ibukota allakukan tes tulisi'. Pendek carita, nakke battumi ri ibukotayya nampai mae rinni. Ri wattuna anjo nakke ampantangi agang anjari akomodasi gampangji. Ri wattuna anjo ri bangia ammuko anjo tesmi, le'bana mange ri pammantangang teska, nakke allakukang survey ujian ero ri pammantangi muko siagang agang, le'bana anjo katte ammari siagang attinro, solanna muko ero' ujian.


Wattu ku ca'di riolo, lucu na polos tanjaku. Lassuku memang tanjaku tena na si ga'ga agangku lainna, nakke lassu ri kulit le'leng, u' gariting na kamurung po'nya'. Antama ka ri sikola ku jai agangku pakkaika kodi tanjaku ka le'lenga, larro ka ri ngaseng na agangku angngapai na pakkanai tarrusu' ka na tena salahku ri ngaseng na tau. Sanggengku riolo tea antama ri sikola ku sibulang, anjari na totoa ka na palette ka ri sikola berua. Nampa pi ri sikola beru ku na jai agangku tarima baji' ka na tena na pakkaina ka kodi. Anjari baji' mi nyawa ku assikola ri sikola beru ka. Tena mi ku bolos poe antama ri pilajarang ri sikola ku.


Beru beru anne Jaringan Komunikasi Serikat Pekerja Perbankan (Jarkom SP Perbankan) na sabbu kana “tsunami PHK atokah pemutusan hubungan kerja na landai industri perbankan lalang negeri ta” . Tena na tanggung tanggung jumlah na karyawan antu anjari korban ni sabbu kulle battu ri 50.000 tau. Jarkom SP Perbankan na kana digitalisasi perbankang anjari salah sekte na penyebab na anjo Tsunami PHK yaa. Ri tanga tanga na marak na wacana pengembangan industri 4.0 antu arah na mae ri digitalisasi, munculuk mi khawaterek kana teknologi, termasuk robot robot kulle na rabbuk jamang jamangna taua. Anne kasus ka anjari perhatian teai ji ri Indonesia bawang.


Anjo ni sakring singkamma kana lain laingi nakke ku jawab ki anne kah nakke paling ku ngai punna sementara kaleng kaleng ku ja. Mingka tattak ji nakke mallak ka ri anjo ni kana kaleng kaleng ta ja. Nakke mallak ka nakke tena ku issengi apa kulle terjadi mae ri tau tau anjo ri rampik ku wattu ku ku sakring iya tena niak ri jangkauan paccinik ku siagang pak langerek ku. Nakke todong mallak punna punna anjo niak apa apa kodi kejadian mae ri nakke, mingka nakke tena ku hubungi tau lainga jari tena niak ngissengi apa anne terjadi mae ri nakke nampa anjo mi parek ki iyaa ngaseng mallak mallak.


Annikahan ala sultan anne mahar siagang hadiahna nilaina se're miliar ri Jember anne inisatifna bura'nea naapresiasi calon bainena. Deden anne a'nikahanna viralki nasaba' maharna fantasiski nia' IPhone, motoro' vespa siagang oto Suzuki Ertiga dierangi rombongan bunting bura'nea. Iring-iringanna anne bunting bura'nea nia' grup drum band. Awala'na anne balinna dikenalkangi siagang siagangi jomblo. Attaung-taung siasseng biasa-biasaji kisah cintana nampa akhiri'na anne balinna bayuangi. Kauluna anne hubunganna anne siparua sia'dukungi se're singkamma maraenga. Deden anne ta'bangkai wattuna anne aknikahanna viralki rikana ala sultam. Nakana Deden anne pammantanganna bainea tenaja appala' mahar macam-macam. Deden anne ero'ji nasareang usaha mabaji'ka ri bainena anne ilalanna anne berjuangi a'bangun usaha singkamma.


Telkomsel Poin antu nikana parek parekkang battu ri Telkomsel ni sare ri tau ammakea Telkomsel. Anjo ngaseng tau pakea telkomsel kulle anggappa nikana Poin , poin ni gappaya otomatiski antama singkamma jaina ni soling pulsa ta atoka jaina ni bayarak tagihan ta punna Kartu Halo ni pake. Katte anjari tau make kulle ni cek siyapa mi jainna poin ta malo *700# atokah aplikasi nikana MyTelkomsel. Poin anjo ni punnai aa kulle ki pakei minawang punna niak acara undian na parek Telkomsel, kulle todong ni sambei anjari diskon. Punna erokki minawang undian, katte parallu ni sambei anjari nomorok ammalo *700# .


Demam panggung iamiantu kamallakangta, fobia niaka berhubungan mae ri penampilan ri dallekang tau takbalak. Menurut American Psychological Association, demam panggung iamiantu rasa cemas siagang mallak mae ri pencapaian sekre tau na gappa ri wattuna tampilik. Paraia cemas apakah eroka lana-paccinikang sesuai siagang niharapkan iareka tena, singkamma accarita, akkarena alat musik, sanggengna nganre ri dallekangna tau takbalak.
Demam panggung pastina na ganggu penampilanta ri wattunna ri dallekang publik. Hal anne tena na simata terjadi ri public speaker, mingka kulle poeng mae ri profesi maraeng singkamma musisi. Apalagi mae ritau beru nampangna tampilik iareka niakmo sallo tena na manggung, demam panggung pasti terjadi siagang sannak berpengaruh mae ri performa katte sendiri.


Battu ri cakdi-cakdi memangji Muli niajarak ammoli’ doek siagang tau toana, nasabak kulle appilajarak katallassang hemat siagang tena napela’-pela’ doeka sambarang naballi. Njari wattunnaji cakdi kija Muli carakdekmi nabolik sebageang doek balanjana punna niak nisareangi ri tau toana. Lekbakmi ammalli motorok battu ri doek naboli’-bolika battu riolo kinjai. Sannangi nyawana ka kullei ammalli motorok nampa tena nasusai tau toana, sanna’ sukkurukna. Punna erok tongki kamma anjo, kulleki battu anne alloa kiboliki doekta manna sikura. Lekbakna anjo muko ammoli’ maki issedek, parallu pi rutin, punna kulle allo-allo kiboliki doekta, nasabak anjo kebiasaanga sukkarak biasa nigaukang. Biasa jai tau ammari ri tangnga aganga nampa napakemi ngaseng anjo doekna. Tenamo niak naboli’.


Fobia sosial anjo nakasiaki tau rungka, tania pakkasiak nga’ngalikji bawang siagang nekkerek anjo timbo lannyaka. Anne kullemi nikua garring psikis nasabak pakkasiak sanna’ mallakna nakasiaka tau nipakamma mallaki ri tau maraeng. Anne nigaukangi tania sikaliji mingka pinruang, pintallu, nabiya mentongi anjo tau lammayya kamase nampa naganggu. Niak mentodo’ biasa tau kamma anjo, sannangi nakasiak punna niakmo tau lamma nakarenai, padahal tena na sadar kua anjo tau nakarenaia sanna’ mallakna kulle guppa garring pole, nasabak pakrisiki nyawana, sassaki lalang atinna, nampa kodi pakkasikna nikakkarenai ri tau maraeng nampa tala niak tah ambelai. Anne pakkasiak kammayya anne biasa na erang sanggenna lompo dende.


Lakbiringi kapang iya ngaseng taua lekbak apparek salah lalang katallasangna nasabak tala niak tau sempurna. Njari teaki mallak siagang ni sassalaki kalengta punna niak salah kigaukang. Kamma nakua tau toa rioloa, tau intu tampakna salah siagang takkaluppa. Njari tenaja nang ngapa punna niak niparek salah, assalah tena ni sengajai. Taua biasa apparek salah nassami niak passabakkangna, kulle njari nasabak tala na issengi ataukah nakaluppai. Lekbakna apparek salah, parallu nigaukang iareka appilajark battu ri anjo salah lekbaka niparek.l ka kullei anjari pappilajarang kabajikang sollanna tena njari pinruang pintallung salla. Intumi tea maki mallak dudui ounna salahki, ka memang kamma ji anjo punna tallasak kijai taua. Tea maki pantamak dudu lalang atinta punna salahki, ka tania katteji bawang lekbak apparek salah.


Sementara taklangnge niaka napassabakkeng takbongkarana puasa sekre tahu iamianru punna nagaukang secara sengaja siagang ia wajib anyambei iareka mengqada puasana anjo. Untuk kasus biringi erok taklangnge na rasakan sekre tau, singkamma kajadian sekre wattu akgiok naik battu lalang ri battangna, siagang ia biring taklangnge, para ulama ammiliki passisalang pendafat perihal status puasana.
Loe berpendapat Mazhab Hanafi, punna niak tau taklangnge akgiok moterek ri karro-karrona tena na sengajai maka puasana tena na batala.
Sedangkan Abu Yusuf berpendapat kana puasa anjari batala sabak taklangnge ammoterek giom antama’ ri bantangna antekamma ammoterena anjo langngena rassi babana.
Kamma mi anjo, kulle nisimpulkan kana sesuatu niaka akgiom naik battu lalang ri battangna mingka tena na sempat assulu sabak ammantang ri tangngana karro-karro tenaja na parekj batala puasana sekre tau.


Battu ku inji caddi, tau toang ku tena memang mo na si cocok. Sanging sibakji. Bapak ku sanna pendiam na, sanggeng na poeng kamma kamma anne, nakke tena ku ukrangi lekba accarita anu lalang ati siagang bapak ku, singkamma bapak siagang anak niaka ri iklan iklan. Ammak ku sanna extrovert na, jai agang na, carakdek ki bergaul, saking capila na wattu na muda inji jari kisah siagang carita na. Ri matang ku, bapak siagang ammak ku tatta ji tau toang paling bajik, bapak ku tena na jai kana kana na mingka punna palak ka apa apa na usahakangi na sareka kodong, ammak ku carakdek pallu. Mingka ammak ku na ngai carita mae ri nakke kana tena na ngai bapak ku, terpaksai bede kah di jodohkangi, na kana bapak ku biasa todong na sessa ammak ku. Padahal sebenar na bapakku mangngan ji cinik ki ammak ku, kah niak memang burakne maraeng saing na agangi, nakke saksi na todong.


Bulang Maret taung 2020 ri Indonesia ri tabai garring covid 19. Anjo taung battala ri lalang tallasakku. Jai tau garring na taba covid appa mentong purinangku mate, manggeku, nenekku na rua andikna manggeku. Bulang juni 2020 tanggala 9 na ri telfonga ri tanta ku na kana garringi nenekku tena kulle a’manteng tena tong na kulle akkana. Lampa ngaseng maki ri balla na nenekku mange a’toa ki. Tena tojeng na kulle akkana na sungke matanna saja tena na kulle. Mungko na ri telfonki poe punna tena mi nenekku, mate mi ri jam 12 patang allo na. mattummi je’ne mataya lampa ri balla nenekku. Battu ngasengmi purinang ku mange accini ki nenekku ka mate mi. Mungko na ri kuburi mi nenekku ri kampung na ri Kabupaten Maros. Tanggala 29 Juni na mate tongi mangge ku, bulang Agustus na November mate tongi purinang ku.


Taung riolo nakusijanji lapong Macang angkanaya, palalomak annganre sanggengku cokmok punna narapikmak sitaung na kucokmok tommo kanremak. Naiami anne alloa na narapiki wattunna. Na antekammami bateku na kukkulle lappasak battu ri pammanrakinna lapong Macang. Erokkak lesserek tena to dong na kukkulle nasabak takkala lekbakkak sijanji." Jari, nakanamo lapong Pulandok, kammanne, akkulleko kutulung, kuboyang akkalak antekamma nakkulle mate lapong Macang, nasabak anjo macanga olok-olok sakkang, tena (ng)kana ikauji lapong Tedong napakamma, inakke bansaku biasa todong naballassi, naparapa-rapa. Jari, kammanne, akkullejako anrumbangi anjo pokok camba lompoa, kammaya ganrang lompona. Apaji namangemo lapong Tedong napakusuk-kusukbatang kalenna ri pokok kayua anjo na nampa nakekkesek pokokna sanggenna rumbang tojeng anjo pokok kayua.